paragraph_text: NK Slavonija je nogometni klub iz Klokočevaca u općini Đurđenovac nedaleko Našica u Osječko-baranjskoj županiji. NK Slavonija je član Nogometnog središta Našice te Nogometnog saveza Osječko-baranjske županije. Klub ima seniorsku i pionirsku ekipu u natjecanju, a u razdoblju od 2008. do ljeta 2012. klub je bio u stanju mirovanja, te se u jesen iste godine priključuje natjecanju u okviru Lige NS Našice. NK Slavonija osnovana je 1922. i pripada u najstarije nogometne klubove na našičkom području.